《瑞鹤仙 和丁基仲》
宋代·周氏

画楼帘卷翠。正柳约东风，摇荡春霁。缃桃雨才洗。

似妆临宝镜。脂凝铅水。云偏髻子。坠钗梁、羞看燕垒。

最堪怜，锦绣香中，早有片红飘砌。

闲记。琴弹古调，曲按清商，旧年时事。屏山画里。江南信，梦中寄。

感春浓怀抱，午酲初解，浅酌依然又醉。傍阑干、犹怯馀寒，倦和袖倚。

作者简介：周氏，徽宗时人。系古田（今福建古田东北）妓。事见《夷坚甲志》卷六。今录诗二首。